I 1992 støttede Mankiller [[Bill Clinton]]s kandidatur til [[USA's præsident|præsident]], men donerede ikke nogen penge til hans valgkamp. Hun blev inviteret til at deltage i en økonomisk konference i [[Little Rock]], [[Arkansas]] og deltog i Clintons stab som forberedte præsidentskiftet. Takket være hendes adgang til højtstående personer blev hun kaldt den "mest indflydelsesrige indianske leder i landet".{{sfn|Agnew|2004|p=226}} Hendes selvbiografi, ''Mankiller: A Chief and Her People'' som blev udgivet i 1993, blev en national bestseller i USA. [[Gloria Steinem]] sagde i en anmeldelse at "Som en kvindes rejse, åbner Mankiller hjertet. Som et folks historie, informerer det sindet. Sammen lærer det os at så længe folk som Wilma Mankiller bærer flammen i sig, vil århundreders uvidenhed og folkemord ikke kunne slukke den menneskelige ånd".{{sfn|Craddick|2011|p=34}} Steinem og Mankiller blev tætte venner, og Steinem giftede sig senere ved en ceremoni i Mankiller Flats.{{sfn|Stogsdill|2010}} I maj blev Mankiller [[Æresdoktorgrad|æresdoktor]] fra [[Drury University|Drury College]],{{sfn|Bauer|1993|p=1}} i juni blev hun hædret med [[American Association of University Women]]s Achievement Award,{{sfn|''The Southern Illinoisan''|1993|p=7}} og i oktober blev hun optaget indført i [[Kvindernes æresgalleri i USA]].{{sfn|''The Orlando Sentinel''|1993|p=A-7}} I 1994 blev hun optaget i [[Oklahoma Hall of Fame]],{{sfn|Craddick|2011|p=34}}{{sfn|Oklahoma Hall of Fame|1994}} såvel som [[National Cowgirl Museum and Hall of Fame]] i [[Fort Worth (Texas)|Fort Worth]] i [[Texas]].{{sfn|Owen|2000}} Samme år blev Mankiller inviteret af Clinton til at være ordstyrer ved et topmøde hvor ledere fra alle 545 føderalt anerkendte stammer i USA samledes for at diskutere en række emner. Topmødet blev et forum hvor ledere i stammerne kunne løse problemer vedrørende jurisdiktion, lovgivning, resurser og religionsfrihed. Det blev efterfulgt af en konference i [[Albuquerque]] med deltagelse af USA's [[Amerikanske justitsministre|justitsminister]] og [[Amerikanske indenrigsministre|indenrigsminister]]. Som et resultat af de to møder blev Office of Indian Justice etableret af [[Justitsministeriet (USA)|justitsministeriet]].{{sfn|Agnew|2004|p=227}}
Kultur